Public procurement notice: Contract Notice
Published: 2016-07-21
Buyer: Den Europæiske Union
Country: BE
Contract type: Works
Procedure: Open procedure
CPV classification: 45112700 | 45210000: Building construction work | 45213250 | 45233226 | 71326000
Submission deadline: 2016-09-19
EU fund: ESF

Technical requirements: Projektering og opførelse af: i) 7 indsamlingssteder til midlertidig oplagring af døde dyr fra bedrifter og animalske biprodukter fra slagterier i 8 »veterinære områder« i den nordlige del af Cypern (Kyrenia, Famagusta, Leonarisso/Ziyamet, Trikomo/Iskele, Lefkoniko/Gecitkale, Morphou og Vadili/Vadili), ii) 1 center til indsamling, transport og oplagring med et forbrændingsanlæg og indsamlingssted i Nicosias »veterinære område« og iii) renovering af 1 lokale hos den »veterinære myndighed«, der skal fungere som et callcenter. Meget af arbejdet er asfaltering, nedlægning af gulvfliser samt projektering og opførelse af små industribygninger og -kontorer. Kontraktvilkårene er FIDIC's »kontraktvilkår for projektering og opførelse af anlæg af 1999« (»gul bog«), inkl. ændringer.
Deltagelse er åben for alle fysiske personer, der er er statsborgere i, og alle juridiske personer, der deltager enten individuelt eller i en sammenslutning (et konsortium) af tilbudsgivere, der faktisk er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres, dvs. Rådets forordning (EF) nr. 389/2006 af 27.2.2006 om oprettelse af et instrument for økonomisk støtte til fremme af den økonomiske udvikling af det tyrkisk-cypriotiske samfund og om ændring af Rådets forordning (EF) nr. 2667/2000 om Det Europæiske Genopbygningsagentur (jf. også punkt 23 nedenfor).
I artikel 9, stk. 1, første led, i Rådets forordning (EF) nr. 389/2006, står, at »Deltagelse i indkøbs- eller bistandskontrakter, der finansieres i henhold til denne forordning, er åben for alle fysiske eller juridiske personer i Den Europæiske Unions medlemsstater«.
Med hensyn til ovennævnte artikel 9, stk. 1, første led, har Rådet bemærket, at udtrykket »fysiske eller juridiske personer i Den Europæiske Unions medlemsstater« inkluderer dem, der bor eller er etableret i de områder af Republikken Cypern, hvor regeringen for Republikken Cypern ikke udøver faktisk kontrol.
Kommissionen har ydermere fastslået, at det overordnede mål med dette instrument for økonomisk støtte er at fremme den økonomiske udvikling i det tyrkisk-cypriotiske samfund. Kommissionen forstår derfor udtrykket »alle fysiske eller juridiske personer i Den Europæiske Unions medlemsstater« i forordningens artikel 9, stk. 1, sådan, at det inkluderer alle eksisterende juridiske personer, der bor eller er etableret i områderne. Dette indebærer ikke anerkendelse af nogen offentlig myndighed i områderne ud over regeringen for Republikken Cypern.
Alle varer, der leveres i forbindelse med denne kontrakt, skal have oprindelse i et eller flere af disse lande. Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgiverne må ikke fremkomme med et alternativt bud ud over det bud, de afgiver på de bygge- og anlægsarbejder, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 16 000 EUR. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et frivilligt besøg på stedet og informationsmøde vil blive afholdt den 19.8.2016 (9:30), lokal tid, på adressen Kyrenia avenue 38-44, Nicosia, CYPERN. Tilbudsgiveren kan deltage personligt eller være repræsenteret ved en konsortiepartner eller underkontrahent.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode.
Kontrakten er opdelt i 9 bygge- og anlægssektioner, der svarer til lokaliteternes geografiske placeringer. Alle bygge- og anlægssektioner har en kombineret udførelsesfrist under delpunkt 8.2 i de almindelige kontraktvilkår på 12 kalendermåneder. Kontrakten omfatter en 12 måneders mangelsansvarsperiode under delpunkt 11.1 i de almindelige kontraktvilkår.
For at komme i betragtning til tildeling af kontrakten skal tilbudsgivere fremlægge bevis for, at de opfylder udvælgelseskriterierne. Dette skal fremlægges af tilbudsgiverne ved hjælp af de formularer, der er beskrevet i klausul 12 i vejledningen til tilbudsgivere.
I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet: